رفعت سروش

تصغیر
رفعت سروش، (پیدائش: 2 جنوری 1926ء، انتقال: 30 نومبر 2008ء)  ایک اردو شاعر، ناول نگار اور مصنف تھے۔

 پیدائش 
2 جنوری 1926ء کو ضلع بجنور کے نگینہ میں پیدا ہوئے۔
 حالات 
اس وقت کا ماحول ایک انقلابی ماحول تھا جس کا ان کی سوچ اور ان کے نظریے پر اثر پڑا۔ اس وقت متعدد انقلابی تحریکیں سماج پر اپنے اثرات مرتب کر رہی تھیں اور چونکہ رفعت سروش ایک حساس ذہن کے مالک تھے اس لیے انھوں نے ان تحریکوں کے اثرات قبول کیے۔ کسانوں اور مزدوروں کی تحریکوں نے بھی ان کو متاثر کیااور وہ تمام اثرات ان کی تخلیقی سوچ پر حاوی رہے،
 ادبی دنیا 
انھوں نے جس وقت ادبی دنیا میں قدم رکھا ‘اس وقت ترقی پسند تحریک اپنے شباب پر تھی اور سجاد ظہیر‘ علی سردار جعفری‘ جوش ملیح آبادی‘ اسرار الحق مجاز‘فیض احمد فیض‘ ساحر لدھیانوی اورکیفی اعظمی وغیرہ کی مقبولیت عام تھی۔ انھوں نے ان ادیبوں اور شاعروں کے اثرات بھی قبول کیے۔

رفعت سروش نے اپنی ادبی زندگی کے آغاز میں سجاد ظہیر‘ سردار جعفری‘ کیفی اعظمی‘اختر الایمان‘ باقر مہدی‘ ساحر لدھیانوی‘ مجروح سلطانپوری‘ رضیہ سجاد ظہیر اور عصمت چغتائی کے ساتھ ترقی پسند انجمن کی سرگرمیوں میں حصہ لیا اور بہت جلد ترقی پسند مصنفین کی صف اول میں شامل ہو گئے۔ انھوں نے اسی کی ساتھ اردو ادب میں کئی نئے تجربے کیے۔ انھوں نے آل انڈیا ریڈیو کی اردو مجلس میں جب ملازمت اختیار کی تو کسی کو یہ اندازہ نہیں تھا کہ وہ اردو مجلس سے نشر کی جانے والی تخلیقات کو اتنا بلند مرتبہ عطا کر دیں گے۔ انھوں نے ریڈیو میں منظوم ڈراموں کی ابتدا کی جس میں وہ بڑی حد تک کامیاب رہے۔ اردو ادب کو انھوں نے87 کتابیں دی ہیں، جن میں شاعری‘افسانہ ‘تنقید‘ ڈراما اور تاریخ وغیرہ پر کتب شامل ہیں۔
 وفات 
84 سال کی عمر میں 30 نومبر 2008ء کو ان کا انتقال ہوا۔

 اشاعتیں 
• آنسوؤں کے چراغ، 2008ء 

• آل انڈیا ریڈیو اور اردو، 2008ء 

• اور بستی نہیں یہ دلی ہے، 1993ء 

• ادب شناسی، 2008ء 

• بمبئی کی بزم آرائیاں، 1986ء 

• بہار نو بہار، 2004ء 

• ڈگر پنگھٹ کی، 1991ء 

• براڈ کاسٹنگ، 2000ء 

• گم ہوتا ہوا آسمان،2003ء 

• دھندلکے کی زنجیر، 1996ء 

• حرف حرف بمبئی، 2008ء 

• ہم سخن فہم ہیں، 2008ء 

• علم و ادب کے روشن چراغ، 2006ء 

• جہاں آرا، 1973ء 

• جہان رقص و نغمہ، 2007ء 

• خانوادۂ نور، 2003ء 

• کرب تنہائی، 1989ء 

• مری صدا کا غبار، 1985ء 

• خواب اور تعبیر خواب، 1999ء 

• نقوش رفتہ، 1983ء 

• نقش صدا، 1977ء 

• پانی پت، 1997ء 

• پھولوں کی وادی، 1986ء 

• پتہ پتہ بوٹا بوٹا، 1996ء 

• قلم کے صفیر، 1990ء 

• قافلہ، 1994ء 

• ریت کی دیواریں، 1987ء 

• روشنی کا سفر، 1974ء 

• سر شام، 1999ء 

• شہر غزل، 1998ء 

• شاہجہاں کا خواب، 1980ء 

• شاخ گل، 1992ء 

• شہر نگاراں، 2004ء 

• تاریخ کے آنچل میں، 1984ء 

• شعور آگہی، 1993ء 

• عروج آدم، 1967ء 

• تھکے نہ میرے پاؤں،2005ء 

• وادیٔ غزل، 1981ء 

• اسی دیوار کے سائے میں، 1987ء 

• وادیٔ گل، 1963ء 

• یادوں کے چاند ستارے، 1996ء 

• یادوں کا دریچہ، 2010ء 

• ذکر اس پری وش کا، 1968ء 

• زاویۂ نظ، 1998ء 

• زندگی ایک سفر، 1998ء

 حوالہ جات 
زمرہ:اردو شعرا
زمرہ:ترقی پسند شاعر